Exqrch/javanese-Komodo-pixelgpt huggingface dataset:
Ing taun 1969 Bergman bebarengan kanca mahasiswa ngedegaké "San Diego Free Press" (ing tembé mburi dadi "San Diego Street Journal"), layang kabar alternatif
Bergman lan kanca mahasiswa, Richard "Black Dick" Blackburn ngayahi panaliti kang tembé mburiné ngrubuhaké 'kamaharajan dhuwit' ing San Diego duwèké C
Bergman uga banjur urun karya warta ing "Ramparts" lan "The San Francisco Examiner"
Ing wektu sabanjuré dhèwèké makarya minangka "associate editor" ing "Rolling Stone"
Dhèwèké kalebu paguyuban juru warta kang mbacutaké pagawéané juru warta "Arizona Republic", Don Bolles, kang dipatèni ing taun 1976 nalika naliti tindak pidana gegayutan karo lemah kang dilakoni déning komplotan tindak pidana
Laku pakaryan (Karir) ing televisi
Saka taun 1978 tekan 1983, Bergman dadi juru yasa (prodhusèr), juru warta, lan wusana èksekutif kang tinanggenah ing urusan warta invèstigasi ing ABC News
Dhèwèké iku kalebu prodhusèr wiwitan kanggo "20/20"
Ing taun 1983, Bergman lumebu miwiti makarya ing CBS News minangka prodhusèr kalawarta minggon "60 Minutes".
Minangka prodhusèr "60 Minutes, "ing wektu 14 taun Bergman yasa luwih saka 50 carita, wiwit babagan komplotan tindak pidana, dol-tinukuné gegaman ing tlatah donya, dol-tinukune narkotika, nganti tekan babagan perang Iran-Iraq lan perang Teluk Persia
Bergman uga yasa wawanwicara kang pisanan dilakoni déning tivi Amerika Sarikat klawan pangarepé Hezbollah saka Lebanon
Carita saka invèstigasi babagan industri rokok kang digawé Berman kanggo "60 Minutes" kapacak ing taun 1999 lantaran film "The Insider", ing kono Bergman kaparaga déning Al Pacino
Kasil apik kang ginayuh déning film The Insider lan wewayangan kang kacarita ala mungguhing juru warta "60 Minutes", Mike Wallace, lan prodhusèr Don Hewitt, njalari lumebuné Bergman ing pratélan ireng (daftar hitam) mungguh giyaran "60 Minutes", miturut Bergman
Asung palapuran lumantar manéka warna platform
Minangka kang miwiti lan mbélani modhèl multimedia, Bergman nyithak pakaryan memitrané "The New York Times"lan "Frontline" sawisé ninggalaké CBS News ing pungkasané tahun 1990-an
Pakaryan memitran iki ngasilaké carita kang nyakup ing antarané kaanan krisis ènèrgi ing California; perang lumawan narkotika ing Amerika Sarikat; ngrembakané fundhamentalismé Islam; prakara kang gegayutan karo mula-bukané 9/11; kartu krédhit lan industri mas; pangoyaké "sel-sel turu" utawa 'sleeper cells' bakda 9/11 ing Amerika Sarikat; lan tindak durjana déning Al Qaeda ing laladan Eropah
Pakaryan memitran iku uga ngasilaké pirang-pirang proyèk kang éntuk abiwana kanggo pakaryan wewarta kang cinithak ing layang kabar, giyaran/video, lan kang kababar ing wèb internèt
Kaca wèb internèt kang pérangan gedhéné kacawisaké déning mahasiswa ing kelas seminaré Bergman dadi sarana mbabar sakèh proyèk ing antarané: "Secret History of the Credit Card" (Sajarah Winadi mungguhing Kartu Krédhit), "Al Qaeda's New Front" (Laladan Perang Anyaré Al Qaéda), "The Enemy Within" (Mungsuh Ing Sanjeroné Bebadan), "The Real CSI" (CSI kang Sejati), and "News War" (Perang Warta)
Nggambaraké luwih saka 80 wawanwicara mawa paraga lan angka-angka kunci ing warta layang kabar, giyaran tivi/video, lan layang kabar èlèktronik, mawa panggayuh kang tan tinandhingi marang prakara-prakara ing samburiné layar sakèh layang kabar kang pinunjul, "News War" mbabar prakara-prakara kang dadi tantangané layang kabar cinithak lan tanggapané saben layang kabar marang tantangan-tantangan iku
Poynter Institute nyebut kaca wèb internèt iki minangka “conto pinunjul mungguhing prakara kang déning sakèh wong kang ngunggulaké "jurnalisme konvergènsi" diangen-angen bakal kedadèn—jurnalisme kang njunjung lan nggunakké kekuatané saben médhia (cetak, giyaran video, lan wèb internèt) kanggo mbabar carita lan warta kang luwih wutuh tinimbang yèn carita lan warta kababar déning saben médhia mbaka siji.” Makarya bareng karo juru warta liyané ing "New York
juru warta liyané ing "New York Times", Bergman ngéwangi yasa warta invèstigasi tinulis sinambung mbabar gegayutan babagan dhuwit ing antarané Wakil Presiden Dick Cheney lan Halliburton, sadurungé lan sawisé purnakaryané Dick Cheney minangka CEO Halliburton lan banjur lumebu ing pulitik
Bergman wus nampa sakeh pakurmatan kang pinunjul mungguh yasan warta cetak apa déné giyaran tivi
Ing 2004, "The New York Times" éntuk abiwada Pulitzer Prize for Public Service utawa Abiwada Pulitzer kanggo Pangabdi/Pangladi marang Masyarakat, ngrujuk marang "pakaryané David Barstow lan Lowell Bergman kang tanpa kendhat naliti pepati lan tatune buruh ing Amerika Sarikat lan wusanané mbabar tumindaké sakèh bebadan kang awèh penggawéan srana nerak paugeran pokok mungguhing kaslametan ing papan penggawean." Warta sinambung asesirah "A Dangerous Business", kang
sinambung asesirah "A Dangerous Business", kang mbabar cathetan rinci mungguh panyidra marang kaslametané wong kang nyambut gawé katambahan déning panyidra kang jinarak-tumata marang paugeran mungguh lingkungan urip kang katindakaké déning industri wesi saluran pambuang lan pipa banyu
Warta iku, kang kababar ing layang kabar cétak lan giyaran video dokumèntèr, dadi siji-sijiné pamenang Pulitzer kang uga diakoni mawa abiwada pinunjul ing babagan giyaran tivi
Ing Mei 2006, Bergman kawisuda minangka Mahaguru Pinunjul mungguh Reva lan David Logan ing Sekolah Pascasarjana Jurnalisme Universitas California, Berkeley
Bergman uga nampa sakéh abiwada Emmys lan pakurmatan liyané, kalebu limang Abiwada Salaka lan Mas Alfred I
Kejaba dadi guru kanggo calon-calon juru warta saka saindenging donya, nyambut gawé bebarengan lan ngarahaké para calon juru warta iku sajroning laku naliti-nulis warta invèstigasi, Bergman uga dadi saluran antarané laku sinauné mahasiswa lan pambabaré warta ing sakèh médhia pinunjul ing saben negara
Warta kang kakasilaké saka pamulangan wewarta investigasi déning Bergman ing Sekolah Pascasarjana Jurnalisme ing Universitas California, Berkeley sumrambah marang pasamuwan kang amba lan nggawa owah-owahan kang mentes, kababar ing televisi nasional, kalebu "Frontline" lan "Frontline/World" ing PBS, uga "Nightline" ing ABC, "CBS Evening News", "lan 60 Minutes II"; lan uga kababar ing layang kabar cétak, ing ngendi para mahasiswa iku dadi juru warta utama
mahasiswa iku dadi juru warta utama kang nulis sawutuhing warta utawa nyumbang pérangan warta kang binabar ing layang kabar "The New York Times", "Los Angeles Times", "The Washington Post", lan "San Francisco Chronicle", kaya déné ing manéka warna kalawarta lan layang kabar donya apadéné lokal
Panggawéan iki, mligi ing wayah saiki, awèh pituduh menawa wewarta investigasi kang tinulis lan kayasa déning mahasiswa tinuntun déning juru warta kang wis purnakarya bisa njurung sangsaya mundhak apiké paugeran lan watak jurnalisme ing laladan negara
Bergman uga awèh pambiantu ing sumadhiyané dana saka pribadi-pribadi apadéné payuguban yayasan kanggo ngragadi laku lan blanja jroning panalitèn kang bisa kanggo ngragadi penggawéan jurnalisme para mahasiswané
Ing Mei 2007, Bergman mandhégani gawéyan kanggo netepaké Féllowships telung taunan ing babagan wewarta invèstigasi ing UC Berkeley
Rancangan telung taunan iki tanpa tunggal ing sakeh pamulangan ing Amerika Sarikat lan karancang kanggo ngemong juru warta nom kang kepéngén nggayuh laku karya ing wewarta invèstigasi urusan layanan umum karana nyedhiani bayaran memper opah wulanan, tunjangan, lan tuntunan èditorial
"Nalika ekonomi ing bebadan warta utama-gedhé sangsaya ala kahanané," ujaré Bergman, "jinis jurnalisme kang ngabdi marang urusan wong akèh lan mbutuhaké wektu kang dawa kanggo naliti utawa nglakoni invèstigasi ngalami kaanan kangèlan lan mbebayani kaya kang durung naté kedadèn
Rancangan magang iki bakal nyedhiyani pangungsèn lan dhasar-pangayoman operasi kanggo generasi anyaré juru warta invèstigasi."
Bapak Bapak utawa bapa, uga diarani rama utawa yayah minangka wong tuwa lanang saka bocah
Kejabi ikatan bapak saka bapak marang anak, bapak uga duwe hubungan wong tuwa, hukum, lan sosial karo bocah sing duwe hak lan kewajiban tartamtu
Bapak angkat yaiku pria sing wis dadi wong tuwa bocah liwat proses adopsi legal
Bapak biologis minangka penyumbang genetik lanang kanggo nggawe bayi, liwat hubungan seksual (cumbana) utawa sumbangan sperma
Bapak biologis bisa uga duwe kewajiban ukum kanggo bocah sing ora dikatutake, kayata kewajiban dhukungan moneter
Bapak putative yaiku wong sing hubungan biologis karo bocah kasebut dituduh nanging durung mantep
Bapak tiri yaiku putra sing dadi garwane ibune lan bisa dadi unit kulawarga, nanging umume ora duwe hak lan tanggung jawab wong tuwa sing ana gandhengane karo bocah kasebut
Kata sifat "bapak" nuduhake bapak lan komparatif kanggo "ibu" kanggo ibu
Tembung kriya "dadi bapak" tegese nglairake utawa nyipta bocah sing uga asale tembung "bapak"
Bapak biologis nemtokake jinis anake liwat sel sperma sing ngemot kromosom X (wanita), utawa kromosom Y (lanang)
Istilah katresnan sing gegandhengan yaiku bapak (dada, bapak), baba, papa, pappa, papasita, (pa, pap) lan pop
Model peran lanang sing bisa digoleki bocah-bocah kadang diarani tokoh bapak.
Ibu Ibu utawa embok, uga diarani biyung ya iku wong tua wadon saka anak, merga sesambungan biologis utawa sesambungan sosial
Sesambungan biologis kuwi yèn Ibu sing ngandhut langsung anaké, déné sesambungan sosial jalaran wong wadon kuwi luwih tuwa umuré utawa kanggo sebutan kinurmatan.
Mbobot Mbobot yaiku kaanan wong wadon sing lagi ngandhut jabang bayi
Biasané suwéné nganti 9 sasi 10 dinā.
Slobodan Praljak Slobodan Praljak (Čapljina 2 Januari 1945 – Den Haag, 29 November 2017) iku sawijining insinyur, sutradhara filem lan sandiwara, pengusaha, lan penulis
Saliyané iku dhèwèké ya tau dadi jéndral wadyabala Kroasia
Dhèwèké nglalu ing gedhong pangadilan ing Den Haag, sawisé krungu vonis.
Singsot Singsot kuwi polah manungsa kang ngetokaké swara tinentu nganggo lambé
Nembang lagu lan ngundang manuk ugā bisa dilakoni karo singsot.
Pratélan pulo ing Ngayogyakarta Kaca iki isi pratélan pulo ing Daérah Istiméwa Yogyakarta (DIY)
Ana 28 pulo ing wewengkon DIY kang wis dijenengi
Kabèh pulo mau kapernah ing Kabupatèn Gunungkidul lan ora ana kang didunungi
Aturan daérah angka 16 taun 2011 ngukuhaké yèn pulo-pulo cilik ing DIY lumebu rancangan zonasi wewengkon kanggo taun 2011-2030
Pulo-pulo ing DIY kagolong pulo-pulo cilik, ya iku pulo-pulo kang ambané ≤ 2.000 km2
Pamaréntah DIY lumantar aturan daérah angka 16 taun 2011 ngukuhaké yèn pulo-pulo cilik mau lumebu rancangan zonasi wewengkon kanggo taun 2011-2030
Ana rong zona kang dicakaké mungguh ing pulo-pulo cilik, ya iku zona pariwisata lan zona konservasi
Zona pariwisata nglimputi: Pulo Timang, Pulo, Jumpina, Pulo Kalong, Pulo Drini, lan Pulo Watungantèn cacah loro
Zona konservasi nglimputi: Pulo Gunungsemar, Pulo Payung, Pulo Ngrawé, Pulo Lawang, Pulo Watupayungsiratan, Pulo Watulawang, Pulo Ngandha, Pulo Watupatungsiung, Pulo Watupanjang, Pulo Watuglambor, Pulo Watubèbèk, Pulo Watutogog, Pulo Jungwok, Pulo Watutopi, Pulo Ngusalan, Pulo Ambèn, Pulo Watugrek, Pulo Gununggandhul, Pulo Godhèg, Pulo Baron, Pulo Layar, lan Pulo Krokoh.
Keplok (umum) Keplok yaiku nabrakaké praupan kekaroan tangan supaya ngasilaké swara tinentu
Swara iki bisa kanggo tetabuhan musik lan uga kanggo ngundang wong liya.
Salaman Salaman yaiku sapérangan adat manungsa nalika ketemu karo wong liya terus padha-padha nyautaké tangané, kala-kala karo ditarik munggah-mudhun kanthi tetep gegandhengan tangan
Salaman iki uga bisa kanggo tandha pangurmatan marang wong kang luwih tuwa utawa marang wong kang nembé olèh bebungah.
Egy Maulana Vikri Egy Maulana Vikri (#ALIH) Yaiku Pemain bal-balan asal Indonesia, sing main ing Tim Nasional Indonesia U-19
SSB Tasbi North Sumatra Juara Persab Brebes Juara ASIOP Apacinti Juara
Banyu tawa Banyu tawa ya iku banyu sing ora ana rasané, kewalikané karo banyu asin
Banyu tawa ora ngandhut larutan uyah lan larutan mineral
Sumber banyu tawa biasané saka sumur, kali lan danau.
Wanna One Wanna One (Koréa: 워너원), ya iku salah sawijiné grup "boyband" kang asalé saka Seoul, Koréa Kidul
Cacahé anggota ana 11 ya iku Kang Daniel, Park Ji-hoon, Lee Dae-hwi, Kim Jae-hwan, Ong Seong-wu, Park Woo-jin, Lai Kuan-lin, Yoon Ji-sung, Hwang Min-hyun, Bae Jin-young, lan Ha Sung-woon
Grup iki diyasa déning CJ E&M, lumantar kompetisi Produce 101 season 2 ing taun 2017
Konser iki digelar ing sawenèh kutha ing donya kaya ta Seoul, San Jose, Dallas, Chicago, Atlanta, Singapure, Jakarta, Kuala Lumpur, Hong Kong, Bangkok lan Melbourne.
Čapljina Čapljina (Sirilik: Чапљина) iku sawjining kutha ing Bosnia lan Hércegovina
Kutha iki wewatesan karo Kroasia lan dunungé ana 20 kilomèter saka sagara
Kali Neretva mili ing tlatah iki
Cacahé pedunung ana 28.122 jiwa lan ambané kutha ana 256km2.
Terminal Tirtonadi Terminal Tirtonadi ya iku terminal bis sing dumunung ing kacamatan Banjarsari kutha Sala
Terminal iki wiwit ana ing taun 1975 lan ana jurusan menyang ngulon lan ngwétan
Wanci operasiné 24 jam.
Angkot Angkot utawa Angkutan kota ya iku tetumpakan (alat transportasi) penumpang nganggo mobil minibus sing duwé rute saubenging kutha
Beda karo bis sing liwat nang pinggiran kutha lan dalan gedhe, angkot duwé rute liwat nang njero kutha lan dalan-dalan cilik nang tengah kutha.
Yeyen Tumena Yeyen Tumena (#ALIH) ya iku juru main lan pelatih bal-balan Indonesia
Nalika main posisiné dadi bèg.
Sadikin Sadikin utawa Kolonèl Sadikin (lair 11 April 1916 ing Purwakerta lan séda 1 Maret 1986 ing Jakarta) iku bintara Heiho kang kondhang minangka proklamator kapisan kamardikan lan wadya nasional Indonésia
Proklamasiné kondhang amarga diadani sadurungé proklamasi kamardikan Indonésia ing tanggal 17 Agustus 1945 lan sadurungé lairé Tentara Nasional Indonesia ing tanggal 5 Oktober 1945
Sadikin lair ing Purwakerta tanggal 11 April 1916
Kawit taun 1939 nganti Jepang ngejègi Indhiya-Nèderlan, dhèwèké ngasta sersan ing Koninklijk Nederlandsch-Indisch Leger (KNIL)
Nalika Jepang kuwasa, dhèwèké gabung Heiho ing babagan artilèri gegana lan tinugasan ing Jakarta, Surabaya, lan Semarang
Proklamasi kamardikan lan wadya nasional
Nalika tanggal 16 Agustus 1945 utawa sadina sadurungé dina proklamasi kamardikan, Sadikin kang kala ika minangka bintara Heiho olèh kabar manawa Jepang nindakaké kapitulasi utawa nyerah marang Sekuthu
Dhèwèké sakanca banjur nyuwun marang wadya Jepang supaya panggah ing kantor
Upacara gendéra abang-putih tumuli digelar kanthi dipandhégani dhèwèké
MIturut Abdul Harris Nasution, ing upacara mau Sadikin mbiwara yèn Indonésia wis mardika lan ngukuhaké PETA lan Heiho dadi wadya nasional Indonésia
Awit tumindaké iku, dhèwèké luwih ndhisik mbiwara mardikané Indonésia tinimbang Soekarno kang nalika samana isih mangu-mangu
Dhèwèké uga ngukuhaké wadya nasional sadurungé lairé Tentara Nasional Indonesia ing tanggal 5 Oktober 1945
Proklamasi wadya nasional kang ditindakaké Sadikin mau banjur tiniru Inspèktur I Moehammad Jasin, minangka kumendhan Polisi Istimewa
Dhèwèké tumuli ngukuhaké pulisi nasional ing markas Polisi Istimewa ing Surabaya nalika tanggal 21 Agustus 1945
Ing jaman révolusi, dhèwèké ngasta kumendhan ing Resimen 6 Cikampek
Sawisé iku, dhèwèké kadhapuk kumendhan manèh tumrap Brigade 4 Divisi Siliwangi ing Tasikmalaya, tumuli tinanggenah minangka kumendhan manèh mungguh ing Brigade 2 Divisi Siliwangi kang ngalih lan manggon ing Surakarta
Dhèwèké banjur kapatah minangka kumendhan wewengkon militèr Madiun sawisé ngleremaké kadadéan PKI ing Madiun
Kuncarané, dhèwèké ngasta panglima ing Divisi Siliwangi (1949-1951) lan panglima Tanjungpura (1951-1956)
Wusana, dhèwèké ngasta inspèktur jéndral téritorial lan panglawaning rakyat ing markas gedhé Angkatan Darat
Ing mangsa pènsiyuné, Sadikin ngasta présidhèn dhirèktur PT Bank Internasional Indonesia lan lurah Badan Pembina Citra (BPC) Siliwangi kang leloroné manggon ing Jakarta
Dhèwèké séda ing Jakarta nalika tanggal 1 Maret 1986.
Kelantan Kelantan iku siji nagara bagéan Malaysia
Kutha karajané ya iku Kota Bharu
Ing Kelantan basa kang dipituturaké ya iku dialèk Kelantan kang unik lan akèh Wong Malaysia dhéwé ora mudheng
Cacahé padunung Kelantan ana 1.718.200 jiwa (2015)
Ana 10 daerah ing Negeri Kelantan, yaiku: Kutha-kutha utama ing Kelantan, yaiku: Kota Bharu (kutha krajan), Tanah Merah, Machang, Pasir Puteh, Pasir Mas, Kuala Krai, Jeli, Rantau Panjang, lan Pangkalan Chepa
Organ Weber Organ Weber iku sawijining struktur anatomis sing nggandhèngaké angsang karo sistem pangrungon iwak-iwak sing kalebu super ordo Ostariophysi
Menawa organ iki wis tumuwuh ing iwak diwasa, unsur-unsur organ iki kerep diarani organ Weber
Anané struktur iki dadi ciri sing wigati dhéwé saka ordo Ostariophysi
Struktur iki dhéwé kawangun saka bebalungan cilik sing asalé saka sawatara balung kapisan sing mrebaka ing èmbrio ostariophysi
Bebalungan iki banjur dadi gandhèng karo sistem auditif, genahé ya iku kuping jero karo angsang
Organ Weber iki fungsiné minangka piranti panyeru swara.
Via Vallen Maulidia Octavia utawa luwih dikenal minangka Via Vallen (#ALIH) yaiku penyanyi dangdut saka Indonesia
Via Vallen wis miwiti karire nalika umur 15 taun
Panjenenganipun wonten ing dunya hiburan Indonésia asring dipunanggep sami kaliyan Isyana Sarasvati amargi mirip kaliyan rupanipun
Via Vallen nduweni penggemar saka pirang-pirang kutha sing dijuluki Vyanisty lan diresmikake tanggal 24 September 2010
Lan saiki nyolo karir kanthi rilis tembang pertama Via Vallen kanthi judul 'Selingkuh' ing awal tahun 2015 lan terus nggawe luwih kondhang karo para patresnan musik ing Indonésia.
Xbox Xbox yaiku konsol dolanan generasi keenem sing gawé déning Microsoft
Konsol iki dirilis tanggal 15 November 2001 ing Amerika Utara, 22 Februari 2002 ing Jepang, lan 14 Maret 2002 ing Eropa lan Australia
Xbox kuwi konsol wiwitan sadurungé Xbox 360 lan dadi konsol pertama sing digawé Microsoft kanggo kpnsol dolanan
Konsol iki saingan karo PlayStation 2, Dreamcast, lan Nintendo GameCube
Xbox iki bisa kanggo main bebarengan kanthi joring karo juru main-juru main liyané nang jaringan internet.
Robert Mugabe Robert Gabriel Mugabe (#ALIH) ya iku Presiden Zimbabwe keloro
Dadi kepala negara kawit taun 1980 nalika njabat Nayakotama Zimbabwe sing pertama lan Presiden Zimbabwe kanthi resmi
Njabat presiden diwiwiti tanggal 31 Desember 1987 nganti dhèwèké mundur ing 22 November 2017.
Zsa Zsa Yusharyahya Zsa Zsa Quamilla Yusharyahya (#ALIH) ya iku pembawa acara berita Indonesia sing miwiti karir ing stasiun televisi RCTI taun 1993
Bapaké jenengé Yusharyahya Nasution sing asalaé saka Sumatera Utara
Sadurungé dadi pembawa acara tivi Zsa Zsa tau dadi atlet langi nasional karo mbakyuné sing jenengé Zoraya Perucha.
Yakuza Yakuza saka basa Jepang: (やくざ atau ヤクザ) atau gokudō (極道) yaiku jeneng sindikat kriminal sing kaorganisasi ing Jepang
Organisasi iki uga kasebut mafia Jepang, amarga nduwéni wujud organisasi lan kagiatan sing padha karo mafia saka Italia kuwi.
dipasaraké nganggo jeneng Walmart, ya iku perusahaan Amerika Serikat sing nglakokaké jaringan "supermarket"
Miturut Fortune Global 500 2008, Wal-Mart ya iku perusahaan publik paling gedhé sadunya miturut keuntungané
Dipandhégani déning Sam Walton ing taun 1962, Wal-Mart dicathet sahamé nang Bursa Saham New York wiwit taun 1972.
Brent Berlin Brent Berlin ya iku ahli antropologi saka Texas, Amérikah Sarékat, kalahiran taun 1936
Berlin njupuk kuliah sarjana (BA) ing Universitas Oklahoma taun 1959
Sabanjuré kuliah pasca sarjana (MA) ing Universitas Standford taun 1960
Dhèwèké uga olèh gelar doktor (Ph.D) ing pawiyatan luhur kang padha taun 1964
Berlin naté nglakoni panilitian lapangan ("field work") antarané ing Chiapas Mèksiko (1960-1966), Aguaruna Jivaro, Peru (1970), lan Tzeltal, Tzotzil Maya, Meksiko (1980)
Berlin uga naté nliti bareng karo Paul Kay
Ing ranah antropologi Berlin iki duwé pandhangan ing bab ètnosemantik logika panlitiané kang kapisan
Uga Berlin nliti sistem klasifikasi nomor ing bebrayan Maya
Berlin duwé pisumbangan ing bab antropologi biologi amarga dhèwèké wis nliti lan karenan ing kosatembung ètnobiologi tinimbang kajian téoritis lan èmpiris.
Russel Bernard H.Russell Bernard ya iku ahli antropolog saka New York, Amérikah Sarékat, kalahiran taun 1940
Bernard njupuk kuliah sarjana (BA) ing Quens College, lulus taun 1961
Sabanjuré pasca sarjana (MA) ing Universitas Illinois (1963), lan doktor taun 1968 ing pawiyatan luhur kang padha
Dhèwèké naté nglakoni panilitian lapangan ("field work") ing Athena Yunani (1969-1970), Pulo Naxos (1964), Kreta Yunani (1990), Mèksiko (1969, 1974), Florida Amerika (1963), Virginia (1972), lan San Diego (1972)
Bernard wis gawé pisumbangan kang utama ing antropologi budaya luwih saka 40 taun
Dhéwéké wis nerbitké karya-karya tulisan ing bab antropologi linguistik, téknologi, owah-owahan sosial ("social change"), ètnografi wong asli ("native ethnography"), analisis jaringan sosial, lan metodé panlitian antropologi budaya.
Catherine Helen Berndt Catherine Helen Berndt ya iku ahli antropologi wanita saka Auckland, Niu Sélan kalahiran 8 Mei 1918
Pendhidhikan sarjana Berndt iku diwiwiti kuliah sarjana (BA) ing Universitas New Zealand (1939)
Berndt olèh sertifikat kaahlian antropologi saka universitas mau taun 1940
Akéh panlitian antropologiné Berndt ing wewengkon bebrayan Aborigin Ostrali kayadéné Kainantu, Ooldea, Birrundudu, lan uga ing Papua Nugini (1951-1953)
Bendt duwé akéh pisumbangan kang akéh ing kawruh bebrayan Aborigin Ostrali minangka kariré sajroning enem dékade
Berndt olèh pangaji the Percy Smith Medal saka University of Otago amarga karir akademik lan piwulangé
Berndt séda ing 12 Mei 1994 ing papan Ostrali Kulon.
Ronald Murray Berndt Ronald Murray Berndt ya iku ahli antropologi saka Adelaide, Ostrali
Berndt lair ing 14 Juli 1916
Murray Bendt njupuk diploma antropologi saka Universitas Sydney (1943)
Sabanjuré, dhèwèké kuliah sarjana antropologi (BA) lan pasca sarjana (MA) ing pawiyatan luhur kang padha (1950-1951)
Berndt nglakoni panlitian lapangan ing akéh papan ing Ostrali kayadéné Ooldea, Murray Bridge, Birrundudu, Arnhem Land, lan Balgo Hills kang diwiwiti taun 1939
Berndt uga naté panlitian ing Papua Nugini (1951)
Murray Berndt iki ya iku jaler sing Catherine Helen Berndt
Amarga iku karenan lan kariré rada padha karo istriné iku
Berndt nyumbang akéh panemuné ing kawruh ètnografi bebrayan Aborigin Ostrali
Berndt menggawé cara kolaborasi karo istriné, Catherine
Berndt iki wis karenan karo ngèlmu antropologi nalika dhèwèké isih cilik.
Gerald Berreman Gerald R
Berreman ya iku ahli antropologi saka oregon, Amérikah Sarékat, kalahiran taun 1930
Berreman oléh pandhidhikan sarjana ing Universitas Oregon (1952), pasca sarjana (MA) taun 1953
Sabanjuré dhèwèké kuliah doktor (Ph.D) ing Universitas Cornell taun 1959
Berreman naté nglakoni panlitian lapangan antropologi ana ing Kapuloan Aleutian (1952, 1962), India (1957, 1981), Nepal (1994, 1997), lan Fiji (Juli-Agustus 1991)
Berreman kawentar ing fokusé bab tetandingan ke-ora adil-an sosial ("comparative social inequality") kang kalebu ing hak-hak asasi manungsa, prakara-prakara lingkungan, ètik antropologi, lan metode ètnografi
Berreman nganggo teori interaksi sosial minangka hasil gabungan pandhangan simbolis interaksionisme, ètnometodologi, lan tèori praktis.
André Beteille André Beteille ya iku salah siji ahli Antropologi lan Sosiologi kalahiran ing Kalkuta, Indhi taun 1935
Panlitian lapangan antropologi kang wis dilakoni ya iku ing Kerala, Tamil Nadu, India kidul
Amarga Beteille tansah nglakoni panlitian ing wewengkon India, dhèwèké dadi fokus ing bab bebrayan India, khususé ing pulitik, stratifikasi sosial, lan hak-hak sipil
Beteille dadi sawiji antropolog kang nganut tradisi antropologi ortodoks Inggris kang tokohé iku Radcliffe-Brown.
Gilles Bibeau Gilles Bibeau ya iku sawiji ahli Antropologi saka Tracy, Quebec, Kanadha kalahiran taun 1940
Bibeau naté kuliah sarjana ngèlmu sosial ing Universitas Montreal, Kanadha, taun 1961
Sabanjuré kuliah doktor ing Universitas Laval taun 1979
Bibeau naté nglakoni panlitian lapangan antropologi ing Ubangi lan Kinshasa, Zaire (1966-1978), Montreal Quebec Kanada (1985), Chennai Indhi (1997), lan Salvador Brasil (1997)
Ing tlatah antropologi Kanadha, Bibeau iki dadi sawijiné antropolog kang mimpin ngrembakané ngèlmu spésialis antropologi kedhokteran
Salah siji karenan panlitiané ya iku njarwakaké enggoné nambani cara tradhisional ing Zaire, séksualitas lan AIDS ing Afrika, lan masalah kaséhatan ing pedesaan